**Előterjesztés**

**Szombathely Megyei Jogú Város Közgyűlése**

**Gazdasági és Városstratégiai Bizottság 2017. április 24–i ülésére**

**Javaslat a Herényi Kulturális és Sportegyesület, a „Szombathely Szent Márton Városa” Jóléti Alapítvány, valamint a Savaria Történelmi Karnevál Közhasznú Közalapítvány támogatására**

Szombathely Megyei Jogú Város Önkormányzata Közgyűlése az önkormányzat 2017. évi költségvetésről szóló 4/2017.(III.7.) önkormányzati rendelete 11. § (10) pontja az alábbiak szerint rendelkezik:

„Az önkormányzat által alapított és fenntartott költségvetési intézmények kivételével támogatás éves 10.000 eFt összeghatár felett annak adható, aki a működésének egészét tekintve a 2016. év teljes pénzügyi, szakmai beszámolóját, valamint a 2017. évi pénzügyi, szakmai tervét benyújtja, és az alapján a Gazdasági és Városstratégiai Bizottság a támogatást jóváhagyta. Amely szervezet 2016. évben 10.000 eFt összeghatár felett kapott támogatást, 2017. évben csak akkor kaphat támogatást, ha a működésének egészét tekintve a 2016. év teljes pénzügyi, szakmai beszámolóját benyújtja, és az alapján a Gazdasági és Városstratégiai Bizottság a támogatást jóváhagyta.”

I.

Szombathely Megyei Jogú Város Önkormányzata Közgyűlése az önkormányzat 2017. évi költségvetésről szóló 4/2017.(III.7.) önkormányzati rendeletében a Kulturális ágazat kiadásai között külön tételsoron 17.000.000,- Ft előirányzatot biztosított a Herényi Kulturális és Sportegyesület részére. Az Egyesület számára az Önkormányzat a 17 millió forint támogatást feladat-ellátási megállapodás keretében biztosítja. Az erről szóló előterjesztést az április havi Közgyűlés tárgyalja.

A Herényi Kulturális és Sportegyesület a szükséges dokumentumokat fenti rendelet 11. § (10) pontjában foglaltaknak megfelelően benyújtotta. Az Egyesület 2016. évi pénzügyi, szakmai beszámolója, valamint 2017. évi pénzügyi, szakmai terve az előterjesztés 1. számú mellékletét képezik.

II.

A Közgyűlés az önkormányzat 2017. évi költségvetéséről szóló rendeletében a Szociális ágazat kiadásai között külön tételsoron 4.000.000,- Ft előirányzatot biztosított a „Szombathely Szent Márton Városa” Jóléti Alapítvány részére.

A Szombathely Szent Márton Városa” Jóléti Alapítvány 2016. évben összesen 11 millió forint összegű támogatást kapott az Önkormányzattól. Az Alapítvány 2016. évi pénzügyi, szakmai beszámolója és a 2017. évi szakmai pénzügyi terve az előterjesztés 2. számú mellékletét képezik.

III.

A Közgyűlés az önkormányzat 2017. évi költségvetésről szóló 4/2017. (III.7.) rendeletében -9. számú mellélet - külön tételsoron 13.000.000,- Ft előirányzatot biztosított a Savaria Történelmi Karnevál Közhasznú Közalapítvány (a továbbiakban: Alapítvány) működéséhez, valamint 10.000.000,- Ft előirányzatot az Alapítvány NKA pályázati önrészéhez. Az Alapítvány 2016. évben összesen 26.052.000,- Ft összegű támogatást kapott az Önkormányzattól.

Az Alapítvány az önkormányzat 2017. évi költségvetéséről szóló rendelet 11. § (10) pontjára hivatkozva benyújtotta 2016. évi pénzügyi, szakmai beszámolóját valamint 2017. évi pénzügyi tervét, amely az előterjesztés 3. számú mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

Szombathely, 2017. április „ ”

**(: Koczka Tibor :)**

**I.**

**HATÁROZATI JAVASLAT**

**…../2017. (IV.24.) GVB számú határozat**

1. Szombathely Megyei Jogú Város Közgyűlése Gazdasági és Városstratégiai Bizottsága (a továbbiakban: Bizottság) Szombathely Megyei Jogú Város Önkormányzata Közgyűlésének az önkormányzat 2017. évi költségvetéséről szóló 4/2017. (III. 7.) önkormányzati rendelete 11. § (10) pontja alapján kapott felhatalmazás szerint a Herényi Kulturális és Sportegyesület2016. évi pénzügyi, szakmai beszámolóját, valamint a 2017. évi pénzügyi, szakmai tervét megtárgyalta.
2. A Bizottság az 1. pont szerinti szervezet 2017. évi támogatását jóváhagyja.
3. A Bizottság felkéri az Egészségügyi és Közszolgálati Osztály vezetőjét, hogy a megállapodás aláírásához szükséges intézkedéseket tegye meg.

**Felelős: Koczka Tibor alpolgármester**

**Molnár Miklós alpolgármester**

**Lendvai Ferenc, a Bizottság elnöke**

**(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője)**

**Határidő: azonnal (1-2. pontok vonatkozásában)**

**2017. május 31. (3. pont vonatkozásában)**

**II.**

**HATÁROZATI JAVASLAT**

**…../2017. (IV.24.) GVB számú határozat**

1. Szombathely Megyei Jogú Város Közgyűlése Gazdasági és Városstratégiai Bizottsága (a továbbiakban: Bizottság) az önkormányzat 2017. évi költségvetéséről szóló 4/2017. (III. 7.) önkormányzati rendelet 11. § (10) pontjára hivatkozva a „Szombathely Szent Márton Városa” Jóléti Alapítvány2016. évi pénzügyi, szakmai beszámolóját, valamint a 2017. évi pénzügyi, szakmai tervét megtárgyalta.
2. A Bizottság az 1. pont szerinti szervezet 2017. évi támogatását jóváhagyja.
3. A Bizottság felkéri az Egészségügyi és Közszolgálati Osztály vezetőjét a megállapodás előkészítésére.

**Felelős: Koczka Tibor alpolgármester**

**Molnár Miklós alpolgármester**

**Lendvai Ferenc, a Bizottság elnöke**

**(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője)**

**Határidő: azonnal (1-2. pontok vonatkozásában)**

**2017. május 15. (3. pont vonatkozásában)**

**III.**

**HATÁROZATI JAVASLAT**

**…../2017. (IV.24.) GVB számú határozat**

1. Szombathely Megyei Jogú Város Közgyűlése Gazdasági és Városstratégiai Bizottsága (a továbbiakban: Bizottság) az önkormányzat 2017. évi költségvetéséről szóló 4/2017. (III. 7.) önkormányzati rendelet 11. § (10) pontjára hivatkozva a Savaria Történelmi Karnevál Közhasznú Közalapítvány2016. évi pénzügyi, szakmai beszámolóját, valamint a 2017. évi pénzügyi tervét megtárgyalta.
2. A Bizottság az 1. pont szerinti szervezet 2017. évi támogatását jóváhagyja.
3. A Bizottság felkéri az Egészségügyi és Közszolgálati Osztály vezetőjét a megállapodások előkészítésére.

**Felelős: Koczka Tibor alpolgármester**

**Molnár Miklós alpolgármester**

**Lendvai Ferenc, a Bizottság elnöke**

**(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője)**

**Határidő: azonnal (1-2. pontok vonatkozásában)**

**2017. május 15. (3. pont vonatkozásában)**